དེ་བཞིན་ཁོང་གིས་སྤྱིའི་ཆ་ནས་བོད་ས་ཤོར་ཏེ་༧གོང་ས་མཆོག་དང་།ཆོས་བརྒྱུད་ཁག་གི་བླ་ཆེན་ཁགཆོལ་ཁ་གསུམ་གྱི་མི་སྣ་མང་པོ་ཞིག་བཙན་བྱོལ་དུ་ཕེབས་དགོས་ཁེལ་ཡོད་ཀྱང་།ལེགས་པའི་ཕྱོགས་ནས་བསམ་བློ་བཏང་ན།གཙོ་བོ་༧གོང་ས་མཆོག་གི་སྐུ་དྲིན་ལས་དེང་དུས་ཀྱི་འཛམ་གླིང་ནང་བོད་ཟེར་བ་ཞིག་ཚང་མས་ཧ་གོ་བ་ཞིག་ཆགས་ཡོད་པ་མ་ཟད།བོད་ཀྱི་ནང་ཆོས་དང་།བོད་ཀྱི་རིག་གཞུང་བཅས་ཀྱི་ཐོག་འཛམ་གླིང་གི་མི་རྣམ་དཔྱོད་ཅན་མང་པོས་དོ་སྣང་བྱེད་གཞི་རུ་ཆགས་ཐུབ་ཡོད་སྐོར་དང་།དེ་ཚོ་རྒྱུན་འཛིན་ག་འདྲ་བྱེད་དགོས་མིན་ཐོག་གོ་བསྡུར་བྱ་རྒྱུ་གལ་ཆེ་སྐོར།བཙན་བྱོལ་སྤྱི་ཚོགས་ནང་ད་བར་༧གོང་ས་མཆོག་གི་བཀའ་སློབ་བཞིན་ཆོལ་ཁ་གསུམ་སྐྱིད་ན་མཉམ་སྐྱིད་དང་།སྡུག་ན་མཉམ་སྡུག་གི་གནས་སྟངས་ལ་ཚང་མས་སེམས་ཁུར་གནང་ནས་གོམ་པ་མདུན་སྤོས་གནང་གི་ཡོད་སྐོར་དང་།ཉེས་པའི་ཆ་ནས་བསམ་བློ་བཏང་ན་བོད་ནང་གི་གནས་སྟངས་ཉིན་རེ་ནས་ཉིན་རེར་ཛ་དྲག་ཏུ་འགྲོ་བཞིན་ཡོད་པ་དང་།མཚམས་རེར་བཙན་བྱོལ་སྤྱི་ཚོགས་ནང་གྲ་མ་འགྲིག་པའི་གནས་ཚུལ་ཡོང་གི་ཡོད་པ་དེ་ཚོ་སེམས་འཚབ་སྐྱེ་གཞི་ཆགས་ཀྱི་ཡོད་སྐོར་གསུངས་སོང་།